User talk:Yskmovies

Malathamma gudi

 * 1) మాలతమ్మ_గుడి

కురుపాం నియోజకవర్గంలోని కురుపాం పట్టణానికి ఐదు కిలోమీటర్ల దూరంలో 'నేరేడు వలస" కొండల్లో ఈ 'మాలతమ్మ గుడి' ఉంది!

గిరిజనుల ఆరాధ్య దైవం, కోర్కెలు తీర్చే చల్లని తల్లి, సిరుల కల్పవల్లి "మాలతమ్మ" అద్భుతమైన రూపంతో ఇక్కడ వెలసింది!

ఈ "మాలతమ్మ తల్లి"కి ఐదు దశాబ్దాల చరిత్ర ఉందట!

ఈ నేరేడు కొండ మీదుగా వాహనాలు తిరిగేవట! ఈ క్రమంలో రోజూ ఏదో ఒక ప్రమాదం జరగడం, లోయలోకి పడిపోవటం జరుగుతుండేవట!

ఇలాంటి సమయంలో నేరేడు వలస గ్రామానికి చెందిన 'సింగన్న' అనే వ్యక్తికి కలలో ఓ దేవత కనిపించిందట!

తన పేరు మాలతమ్మ అని, నేరేడు కొండ ప్రాంతంలో వెలిసానని, నా పేరు మీదుగా ఓ గుడి కట్టిస్తే, ఇక్కడ ఎలాంటి ప్రమాదాలు జరగవని అభయమిచ్చి అదృశ్యమైందట!

ఇదంతా నమ్మలేని సింగన్న, ఉదయాన నేరేడు కొండ ప్రాంతానికి వెళ్లి చూస్తే, నిజంగానే మాలతమ్మ రాయి రూపంలో వెలసి ఉందట!

ఆశ్చర్యపోయిన అతడు, ఊళ్ళోకెళ్లి ఈ విషయాన్ని అందరికీ చెప్పడంతో, అప్పటినుండి 'మాలతమ్మ'ని ఆరాధ్య దైవంగా కొలిచారట! గిరిజన ప్రాంత ప్రజలకి 'ఇలవేల్పు'గా మారిందట!

'మాలతమ్మ' ఎప్పుడు వెలసిందో, అప్పటినుండి ఎటువంటి ప్రమాదాలు జరగలేదట!

కురుపాం పట్టణానికి చెందిన కొంతమంది వ్యాపారులు, మాలతమ్మ దేవత విశిష్టతను - ప్రాముఖ్యతను గుర్తించి, 'మాలతమ్మ గుడి' అంచెలంచెలుగా అభివృద్ధి చేశారు!

ప్రతీ ఏటా దసరా రోజున 'మాలతమ్మ గుడి' వద్ద ఉత్సవాలు జరుగుతాయి!

పెద్ద సంఖ్యలో భక్తులు ఇక్కడికి చేరుకుని, మాలతమ్మని భక్తి శ్రద్ధలతో కొలుస్తారు!

ఎలాంటి కొత్త వాహనం కొనుగోలు చేసినా సరే, మాలతమ్మ దేవత వద్ద పూజలు చేయడం పరిపాటి ఇక్కడ!

ప్రస్తుతం ఈ మాలతమ్మ తల్లికి పూజలు నిర్వహించేది 'సింగన్న వంశస్తులే'.

గిరిపుత్రులకు కొంగుబంగారమైన 'మాలతమ్మ తల్లి'ని దర్శించుకుంటే అంతా మంచే జరుగుతుందని ఇక్కడవాళ్ళ నమ్మకం!

వందలాది మంది భక్తులు 'మాలతమ్మ'ని దర్శించడానికి, మారుమూలల ప్రాంతాల నుండి రావడం విశేషం!

"గాంధీ - ప్రశాంత్ - శ్రీనన్న - శ్రీరామ్ బావ - రమేష్ బావ - నవీన్'లతో కలిసి ఇలా 'మాలతమ్మ'ని దర్శించుకోవడం నాకో మధుర జ్ఞాపకం!

కురుపాం - గుమ్మలక్ష్మీపురం మన్య ప్రాంతానికి దగ్గర్లో గలా పరిసర ప్రాంత ప్రజలు తప్పకుండా దర్శించుకోవాల్సిన దేవత 'మాలతమ్మ'.

ఇక్కడి ప్రకృతి ఎంత చల్లగా ఉంటుందో, మాలతమ్మ కూడా అంతే చల్లగా భక్తుల్ని చూస్తుంది!

"ప్రకృతే మాలతమ్మ, మాలతమ్మే ప్రకృతి" అన్నంత చందంగా ఇక్కడి పరిసర వాతావరణం ఉండటం విశేషం!

వీలైతే ఓసారి 'మాలతమ్మ'ని దర్శించండి! దేవతానుగ్రహాన్ని సంపాదించండి!

Yskmovies (talk) 12:00, 25 January 2023 (UTC)